แดริล ยันมาต

แดริล ยันมาต (; เกิดวันที่ 22 กรกฎาคม ค.ศ. 1989) เป็นนักฟุตบอลชาวดัตช์ ผู้เล่นในตำแหน่งกองหลังให้กับทีมชาติเนเธอร์แลนด์

ยันมาตเริ่มต้นอาชีพกับอาโดเด็นฮาค ต่อมาก็ได้ไปเล่นให้กับเฮเรินเฟนและไฟเยอโนร์ดในเอเรอดีวีซี ก่อนที่จะเข้าร่วมนิวคาสเซิลยูไนเต็ดใน ค.ศ. 2014 ด้วยสัญญา 6 ปี

ยันมาตเล่นให้กับทีมชาติมาตั้งแต่ ค.ศ. 2012 โดยเขาเป็นส่วนหนึ่งของทีมชาติชุดที่จบอันดับที่สามในฟุตบอลโลก 2014

ทีมชาติ 
ยันมาตลงเล่นให้กับทีมชาติเนเธอร์แลนด์ครั้งแรกเมื่อวันที่ 7 กันยายน ค.ศ. 2012 โดยลงเล่นเป็นตัวจริงครบ 90 นาทีในนัดที่เปิดบ้านเอาชนะตุรกี 2–0 ในรอบคัดเลือกของฟุตบอลโลก 2014 ต่อมาในวันที่ 31 พฤษภาคม ค.ศ. 2014 เขาได้รับเลือกจากลูวี ฟัน คาล ให้อยู่ในทีมชาติชุด 23 คนสุดท้ายในการแข่งขันฟุตบอลโลก 2014 รอบสุดท้ายที่ประเทศบราซิล เขาได้ลงเล่นครั้งแรกในรายการนี้เมื่อวันที่ 13 มิถุนายน โดยเขาทำหนึ่งแอสซิสต์ช่วยให้ทีมเอาชนะสเปน 5–1 ต่อมาในนัดชิงอันดับที่สามที่พบกับบราซิล ยันมาตลงมาเป็นตัวสำรองแทนเดลีย์ บลินด์ และทำแอสซิสต์ให้แก่จอร์จีนีโย ไวนัลดึม ช่วยให้ฮอลแลนด์เอาชนะไปได้ 3–0

เกียรติประวัติ 
วอตฟอร์ด
 เอฟเอคัพ รองชนะเลิศ: 2018–19

เนเธอร์แลนด์
 ฟุตบอลโลก อันดับที่สาม: 2014

อ้างอิง

แหล่งข้อมูลอื่น 

 
 Daryl Janmaat at Voetbal International
 National U20 data
 National U21 data
 
 

นักฟุตบอลชาวดัตช์
กองหลังฟุตบอล
ผู้เล่นในเอเรอดีวีซี
ผู้เล่นไฟเยอโนร์ด
ผู้เล่นสโมสรฟุตบอลนิวคาสเซิลยูไนเต็ด
ผู้เล่นสโมสรฟุตบอลวอตฟอร์ด
นักฟุตบอลทีมชาติเนเธอร์แลนด์
ผู้เล่นในฟุตบอลโลก 2014
ผู้เล่นในพรีเมียร์ลีก
บุคคลจากจังหวัดเซาท์ฮอลแลนด์